10. septembar 2021. godine

Priznanje Crvenog krsta Čukarica za društvenu odgovornost

Henkel Srbija dobitnik priznanja „Čari čovekoljublja”

Beograd - Na petom Saboru čovekoljublja Srbije, u organizaciji Crvenog krsta beogradske opštine Čukarica, kompanija Henkel Srbija dobila je nagradu „Čari čovekoljublja” u kategoriji *preduzeće koje je dalo največi doprinos u rešavanju problema zajednice i društva u kome obavlja svoje poslovanje*.

Nagrada je dodeljena za donaciju higijenskih proizvoda za pomoć ugroženim kategorijama stanovništva tokom kovid krize, kao i za humanitarnu akciju koja je omogućila oporavak dece sa smetnjama u razvoju. Kompanija Henkel je posvećena društvenoj odgovornosti i nastoji da kontinuirano pomaže zajednici u kojoj posluje, te je tako od početka izbijanja pandemije uložila skoro 500.000 evra za pomoć zdravstvenom sistemu i najstarijim sugrađanima sa najmanjim primanjima, doniravši robu i opremu bolnicama u Srbiji, kao i Crvenom krstu Beograda i Crvenom krstu Kruševca. Akcija „Za dečiju igru na svežem planinskom vazduhu“ koja je doprinela ovom značajnom priznanju organizovana u saradnji sa kompanijom Delhaize Srbija i Crvenim krstom predstavlja pravi primer snage udruživanja za pomoć društvu.

Nagrađeno je ukupno 6 pojedinaca i organizacija u različitim kategorijama, a nagrade je uručila Ministarka za rad, zapošljavanje, boračka i socijalna pitanja Srbije, Darija Kisić Tepavčević. Na događaju je predstavljeno oko 30 ustanova socijalne zaštite, specijalne škole i humanitarne organizacija iz čitave Srbije.

**O Henkelu**

Henkel posluje širom sveta sa uravnoteženim i raznovrsnim portfoliom. Kompanija zauzima vodeće pozicije sa svoja tri poslovna sektora u oblastima industrijskog tržišta, kao i proizvoda široke potrošnje, zahvaljujući jakim brendovima, inovacijama i tehnologijama. Henkelov sektor Adhezivi Tehnologije je svetski lider na tržištu lepkova – u svim industrijskim segmentima u svetu. Sa sektorima Deterdženti i kućna hemija i Beauty Care, Henkel zauzima vodeće pozicije na mnogim tržištima i kategorijama širom sveta. Osnovan 1876. godine, Henkel iza sebe ima više od 140 godina uspešnog poslovanja. U 2020. godini, kompanija Henkel ostvarila je prodaju veću od 19 milijardi evra i korigovani operativni profit od oko 2,6 milijardi evra. Henkel zapošljava više od 53.000 ljudi širom sveta – predan i veoma raznovrstan tim, ujedinjen snažnom korporativnom kulturom, zajedničkim ciljem da ostvari održivi standard, kao i zajedničkim vrednostima. Kao priznati lider u održivosti, Henkel se nalazi na najvišim pozicijama mnogih međunarodnih indeksa i lista. Henkelove prioritetne akcije izlistane su u nemačkom indeksu DAX. Za više informacija, posetite [www.henkel.com](http://www.henkel.com).

Kontakt Jelena Šarenac Jelena Stojanović

Telefon +381 11 207 22 09 +381 11 207 21 86

E-mail [jelena.sarenac@henkel.com](mailto:jelena.sarenac@henkel.com) [jelena.stojanovic@henkel.com](mailto:jelena.stojanovic@henkel.com)